# Csorvás Város Polgármesterétől

5920. Csorvás, Rákóczi u. 17. Tel: 66/258-001/3601.

## Előterjesztés

**Csorvás Város Önkormányzatának Képviselő-testületéhez**

az önkormányzat tulajdonáról és a vagyonnal való gazdálkodás egyes szabályiról szóló

10/2014.(VII.15.) önkormányzati rendelet módosításához

**Tisztelt Képviselő-testület!**

Csorvás Város Önkormányzatának Képviselő-testülete a 175/2017. (XII. 20.) számú határozatával fogadta el az Önkormányzat 2018. évi Belső Ellenőrzési Ütemtervét. A Belső Ellenőrzési Ütemterv egyik ellenőrzési feladata volt a Csorvás Város Önkormányzata által alapított Csorvási Szolgáltató Nonprofit Kft. pénzügyi és szabályszerűségi ellenőrzése.

Az ellenőrzést a Csorvás Város Önkormányzata és az Orosha-Jó Bt. között megkötött szerződés alapján, Haklik Józsefné belső ellenőr elvégezte.

A Csorvás Város Önkormányzata által alapított Csorvási Szolgáltató Nonprofit Kft. pénzügyi és szabályszerűségi ellenőrzéséről készült Ellenőrzési jelentés egyik megállapítása volt, hogy az Önkormányzat nem módosította a 10/2014.(VII.15.) önkormányzati rendelet 2. mellékletét 2016. évben. A belső ellenőr javaslata szerint a rendelet módosítása szükségessé vált. Megállapította továbbá azt is, hogy a feladat megoldása intézkedést igényel.

A belső ellenőr megállapításaira, javaslataira Csorvás Város Önkormányzata és a Csorvási Szolgáltató Nonprofit Kft. is elkészítette az intézkedési tervét.

Csorvás Város Önkormányzata az önkormányzat tulajdonáról és a vagyonnal való gazdálkodás egyes szabályairól szóló 10/2014.(VII.15.) önkormányzati rendelet 2. mellékletében mutatta be a korlátozottan forgalomképes törzsvagyont, valamint a többségi tulajdonban álló, közszolgáltatási tevékenységet ellátó gazdasági társaságban fennálló társasági részesedést a következők szerint.

A mellékletben a részesedések a következők:

- Békés Manifest Kft. 250.000 Ft

- Csorvási Könyvtár, Közművelődési és Szabadidő Szervező Nonprofit Kft. 500.000 Ft

- Csorvási Szolgáltató Nonprofit Kft. 100 %

Mivel a Csorvási Könyvtár, Közművelődési és Szabadidő Szervező Nonprofit Kft. és a Csorvási Szolgáltató Nonprofit Kft. egyesüléséről döntött a Képviselő-testület, ezért most a Csorvási Szolgáltató Nonprofit Kft. fog csak szerepelni a mellékletben. A 100 % tulajdoni hányad helyett forintban határozzuk meg a részesedés összegét 3.500.000,- Ft.

A mellékletbe új sorban bekerül még a Csorvási Szociális Szövetkezet 10.000,- Ft.

A módosítás után a részesedések alakulása a következő:

- Békés Manifest Kft. 250.000 Ft

- Csorvási Szolgáltató Nonprofit Kft. 3.500.000 Ft

- Csorvási Szociális Szövetkezet 10.000 Ft

Kérem a Tisztelt Képviselő-testületet, hogy az előterjesztést vitassa meg, és ennek megfelelően módosítsa az önkormányzat 2018. évi költségvetéséről szóló rendeletét.

Csorvás, 2019. június 20.

Baráth Lajos

polgármester

# CSORVÁS VÁROS ÖNKORMÁNYZATA

# KÉPVISELŐ-TESTÜLETÉNEK

**…/2019.(…..)**

**ö n k o r m á n y z a t i r e n d e l e t e**

az önkormányzat tulajdonáról és a vagyonnal való gazdálkodás egyes szabályairól szóló

10/2014.(VII.15.) önkormányzati rendelet módosításához

(tervezet)

Csorvás Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

1.§ Az önkormányzat tulajdonáról és a vagyonnal való gazdálkodás egyes szabályairól szóló 10/2014.(VII.15.) önkormányzati rendelet 2. melléklete helyébe e rendelet 1. melléklete lép.

2.§ Ez a rendelet a kihirdetését követő napon lép hatályba, és a hatályba lépést követő napon hatályát veszti.

Baráth Lajos Dr. Kerekesné Dr. Mracskó Gyöngyi

polgármester jegyző

Kihirdetve: 2019. június …

**Hatásvizsgálat**

***A jogalkotásról*** szóló 2010. évi CXXX. törvény (a továbbiakban: Jat) 17. §-a szerint

„**17. §** (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A***z önkormányzat tulajdonáról és a vagyonnal való gazdálkodás egyes szabályairól*** szóló 10/2014.(VII.15.) önkormányzati rendeletét módosító rendelet-tervezetben foglaltak várható hatásai – a Jat. 17. § (2) bekezdésben foglalt elvárások tükrében – az alábbiak szerint összegezhetőek:

**Előzetes hatásvizsgálat**

1. **A rendelet társadalmi hatásai**

Az önkormányzat tulajdonáról és a vagyonnal való gazdálkodás egyes szabályairól szóló rendelet alapján végrehajtott vagyongazdálkodás az állampolgárok számára nyomon követhető, átfogó képet ad az önkormányzat vagyoni helyzetéről, a végrehajtandó feladatokról, továbbá a feladatok ellátásához rendelt tárgyi és személyi feltételekről. Lehetőséget teremt az önkormányzati vagyongazdálkodás társadalmi ellenőrzésére.

1. **A rendelet gazdasági, költségvetési hatásai**

A rendelet-tervezet magában foglalja Csorvás Város Önkormányzata és az önkormányzat irányítása alá tartozó költségvetési intézmények vagyonát. Az önkormányzat tulajdonáról és a vagyonnal való gazdálkodás egyes szabályairól szóló rendelet, és annak módosításai alapvető szabályokat határoznak meg az önkormányzat éves vagyongazdálkodására vonatkozóan.

1. **A rendelet környezeti, egészségi következményei**

Nem releváns.

1. **A rendelet adminisztratív terheket befolyásoló hatásai**

Nem releváns.

1. **A rendelet megalkotásának szükségessége, a jogalkotás elmaradásának várható következményei**

Az önkormányzat tulajdonáról és a vagyonnal való gazdálkodás egyes szabályairól szóló rendelet módosításának elmaradása mulasztásos törvénysértést valósítana meg, ami alapul szolgálhatna arra, hogy a törvényességi felügyeletet gyakorló Kormányhivatal a jogszabálysértés miatt törvényességi felhívással éljen.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet végrehajtásával kapcsolatban a személyi, szervezeti, tárgyi és pénzügyi feltételek rendelkezésre állnak.

**Részletes indokolás**

az önkormányzat tulajdonáról és a vagyonnal való gazdálkodás egyes szabályairól szóló 10/2014.(VII.15.) önkormányzati rendelet módosításához

**A rendelet-tervezet 1. §-ához**

Az önkormányzat tulajdonáról és a vagyonnal való gazdálkodás egyes szabályairól szóló10/2014.(VII.15.) önkormányzati rendelet 2. melléklete helyébe e rendelet 1. melléklete lép, amely a korlátozottan forgalomképes törzsvagyont és a többségi tulajdonban álló, közszolgáltatási tevékenységet ellátó gazdasági társaságban fennálló társasági részesedést.

**A rendelet-tervezet 2. §-ához**

A rendelet-tervezet 2. §-a a hatályba léptető rendelkezést tartalmazza.